SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 115

**2020. gada 4. jūnijā plkst. 16.30**

Attālināta sēde videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Mārtiņš Staķis**

**Atis Zakatistovs**

**Normunds Žunna**

**uzaicinātās personas:**

*Uzaicināti par 1. jautājumu:*

* Ministru prezidenta parlamentārā sekretāre **Evika Siliņa**;
* Starpinstitūciju darbības koordinācijas grupas vadītājs **Mārtiņš Baltmanis**;
* Krīzes vadības padomes sekretariāta vadītājs **Kaspars Druvaskalns**;
* Tieslietu ministrijas valsts sekretāra vietniece tiesību politikas jautājumos **Laila Medina**;
* Tieslietu ministrijas Valststiesību departamenta direktore **Sanita Armagana**;
* Ārlietu ministrijas parlamentārā sekretāre **Zanda Kalniņa-Lukaševica**;
* Iekšlietu ministrijas parlamentārā sekretāre **Signe Bole**;
* Izglītības un zinātnes ministrijas parlamentārais sekretārs **Reinis Znotiņš**;
* Izglītības un zinātnes ministrijas valsts sekretāre **Līga Lejiņa**;
* Izglītības un zinātnes ministrijas valsts sekretāra palīgs juridiskajos jautājumos **Andris Kerls**;
* Izglītības un zinātnes ministrijas Izglītības kvalitātes valsts dienesta Uzraudzības departamenta vadītājs **Juris Zīvarts**;
* Veselības ministrijas valsts sekretāre **Daina Mūrmane-Umbraško**;
* Aizsardzības ministrijas valsts sekretārs **Jānis Garisons**;
* Nacionālo Bruņoto spēku Apvienotā štāba priekšnieks **Imants Ziediņš**;
* Nacionālo Bruņoto spēku Apvienotā štāba priekšnieka vietnieks **Georgs Kerlins**;
* Kultūras ministrijas valsts sekretāre **Dace Vilsone**;
* Kultūras ministrijas valsts sekretāra vietnieks **Uldis Zariņš**;
* Ekonomikas ministrijas parlamentārais sekretārs **Jurģis Miezainis**;
* Ekonomikas ministrijas valsts sekretāra vietnieks **Edmunds Valantis**;
* Satiksmes ministrijas parlamentārais sekretārs **Jānis Butāns**;
* Satiksmes ministrijas valsts sekretāre **Ilonda Stepanova**;
* Finanšu ministrijas valsts sekretāre **Baiba Bāne**;
* Labklājības ministrijas Metodiskās vadības un kontroles departamenta direktore **Ilze Skrodele-Dubrovska**;
* Labklājības ministrijas Sociālo pakalpojumu departamenta direktors **Aldis Dūdiņš**;
* Vides aizsardzības un reģionālās attīstības ministrijas pārstāvji
* Tiesībsarga biroja pārstāvji;
* Pilsonības un migrācijas lietu pārvaldes pārstāvji;

*Uzaicināti par 2. jautājumu:*

* Iekšlietu ministrijas Juridiskā departamenta Normatīvo aktu nodaļas Departamenta direktora vietniece, Normatīvo aktu nodaļas vadītāja **Inguna Gorbačova-Ščogole;**
* Valsts policijas Galvenā kārtības policijas pārvaldes Koordinācijas un kontroles pārvaldes Dienestu koordinācijas biroja galveno inspektori **Selēna Laura**;

**Saeimas deputāti – Jūlija Stepaņenko**, **Regīna Ločmele-Luņova**, **Ēriks Pucens**, **Kaspars Ģirģens**, **Vita Anda Tērauda**, **Ieva Krapāne**

**citas personas:**

**Saeimas Juridiskā biroja vecākās juridiskās padomnieces Līvija Millere, Lilita Vilsone, juridiskā padomniece Inta Bārenīte**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti K.Bumbiere, E.Kalniņa, I.Silabriede un M.Veinalds**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

Darba kārtība:

1. **“**[**Covid-19 infekcijas izplatības pārvaldības likums"**](http://tap.mk.gov.lv/lv/mk/tap/?pid=40487984) **(715/Lp13) 2. lasījums, steidzams.**
2. **Grozījumi likumā "Par ārkārtējo situāciju un izņēmuma stāvokli"" (721/Lp13), 2. lasījums. steidzams.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību, informējot, ka jautājumi izskatāmi steidzamības kārtā. Piedāvā iesniegto priekšlikumu izskatīšanas kārtību: vispirms priekšlikumu prezentēs tā iesniedzējs, tad savus komentārus sniegs atbildīgās institūcijas un Saeimas Juridiskā biroja (turpmāk – JB) pārstāvji, tad komisijas deputāti, un pēc tam citi Saeimas deputāti. Paralēli tiešsaistes diskusijai sēdes dalībniekiem ir iespējas sniegt savus komentārus arī čatā.

Jautājumā par balsošanas procedūru laika ekonomijas nolūkā J.Rancāns aicina neveikt individuālo balsojumu gadījumos, kad komisijas locekļiem nav iebildumu pret piedāvāto redakciju, un neviens neprasa balsojumu.

*Komisijas deputātiem nav iebildumu pret piedāvāto procedūru.*

**1. “**[**Covid-19 infekcijas izplatības pārvaldības likums"**](http://tap.mk.gov.lv/lv/mk/tap/?pid=40487984) **(715/Lp13) 2. lasījums, steidzams.**

J.Rancāns informē, ka par izskatāmo likumprojektu ir saņemti 40 priekšlikumi. Aicina sākt to izskatīšanu.

 **Nr.1** – Saeimas deputātu D.Reiznieces-Ozolas, M.Kučinska, J.Dūklava, U.Auguļa, J.Vucāna, A.Krauzes un J.Stepaņenko priekšlikums – izslēgt likumprojekta 1.panta ceturto daļu.

Identiski ir arī deputāta R.Bergmaņa priekšlikums **Nr.2** un tieslietu ministra J.Bordāna priekšlikums **Nr.3**.

 Notiek diskusija par ieteikto redakciju. Viedokļus izsaka J.Stepaņenko, S.Armagana, I.Klementjevs, R.Bergmanis, L.Millere un E.Siliņa.

Komisija nolemj **atbalstīt** priekšlikumus **Nr.1**, **Nr.2** un **Nr.3**.

Nr.4 – Saeimas deputāta R.Bergmaņa priekšlikums – likumprojekta 2. panta pirmās daļas jauna redakcija.

Nr.5 – tieslietu ministra J.Bordāna priekšlikums – likumprojekta 2. panta pirmās daļas 3.punkta jauna redakcija.

Notiek diskusija par abiem priekšlikumiem. Viedokļus izsaka R.Bergmanis, L.Medina un L.Millere. Komisija vienojas atbalstīt tieslietu ministra priekšlikumu, jo tas satur precīzāku redakciju.

Komisija **neatbalsta** priekšlikumu **Nr.4**.

Komisija **atbalsta** priekšlikumu **Nr.5**.

 **Nr.6** – Saeimas deputātu J.Stepaņenko, E.Papules, D.Reiznieces-Ozolas un J.Dūklava priekšlikums – izslēgt likumprojekta II nodaļu “Personu tiesību ierobežojumi”.

**J.Stepaņenko** prezentē iesniegto priekšlikumu.

**L.Millere** komentē II nodaļas nepieciešamību šajā likumprojektā. Atsaucas uz valsts tiesībām ierobežot personas tiesības saskaņā ar Satversmes 116. panta regulējumu. Atzīmē šī likumprojekta 1. pantā ietverto vispārējo cilvēktiesību principu regulējumu.

Tieslietu ministrijas (turpmāk – TM), Veselības ministrijas (turpmāk – VM) un Kultūras ministrijas (turpmāk – KM) pārstāvji sniedz argumentus konkrētās II nodaļas nepieciešamībai šajā likumā.

Komisija **neatbalsta** priekšlikumu **Nr.6**.

Nr.7 – Izglītības un zinātnes ministrijas parlamentārā sekretāra R.Znotiņa priekšlikums - papildināt likumprojekta 4. pantu ar jaunu 16.punktu piedāvātajā redakcijā.

R.Znotiņš pamato piedāvātas normas nepieciešamību. Atzīmē, ka redakcija ir saskaņota ar Saeimas Juridisko biroju.

Komisija **atbalsta** priekšlikumu **Nr.7**.

Nr.8 – kultūras ministra N.Puntuļa priekšlikums – jauna likumprojekta 7. panta redakcija.

Nr.9 – tieslietu ministra J.Bordāna priekšlikums – likumprojekta 7. panta redakcijas precizējums.

D.Vilsone KM vārdā komentē iesniegto priekšlikumu.

Notiek diskusija par priekšlikumiem Nr.8 un Nr.9. Viedokļus izsaka D.Vilsone, L.Millere, R.Ločmele-Luņova, J.Stepaņenko, TM pārstāvji.

Komisija nolemj veidot komisijas priekšlikumu, kurā ietverti arī abi apspriestie priekšlikumi.

Komisija **daļēji atbalsta** priekšlikumu **Nr.8**.

Komisija **daļēji atbalsta** priekšlikumu **Nr.9**.

Nr.10 – Saeimas deputātes R.Ločmeles-Luņovas priekšlikums – izslēgt likumprojekta 8.panta sesto daļu.

R.Ločmele-Luņova prezentē savu priekšlikumu.

Notiek diskusija. Tiek uzklausīts TM viedoklis par termina “uzziņa” lietojumu šī likuma izpratnē. Viedokļus izsaka I.Klementjevs, Valsts ieņēmumu dienesta pārstāve un L.Millere.

*Notiek balsojums par priekšlikumu: par – 1; pret – 7; atturas – 1.*

Komisija **neatbalsta** priekšlikumu **Nr.10**.

Nr.11 – tieslietu ministra J.Bordāna priekšlikums – papildināt likumprojekta 9. pantu ar jaunu daļu piedāvātajā redakcijā.

L.Medina prezentē jauno panta redakciju.

Diskusijā viedokļus izsaka L.Medina, L.Millere, Iekšlietu ministrijas (turpmāk – IeM) pārstāvji, VM pārstāvji, I.Klementjevs, N.Žunna

Komisija **atbalsta** priekšlikumu **Nr.11**.

Nr.12 – Ārlietu ministrijas parlamentārās sekretāres Z.Kalniņas-Lukaševicas priekšlikums - izteikt likumprojekta 22. panta pirmo daļu precizētā redakcijā.

Nr.13 – tieslietu ministra J.Bordāna priekšlikums – likumprojekta 22. panta pirmās daļas precizējums.

Z.Kalniņa-Lukaševica izskaidro Ārlietu ministrijas (turpmāk – ĀM) priekšlikuma būtību.

L.Medina izskaidro priekšlikumu Nr.13. Atzīmē, ka tas ir saskaņots ar pilsonības un migrācijas pārvaldi (turpmāk – PMLP).

L.Millere atzīst skaidrojumu par pietiekamu.

Diskusijas rezultātā komisija vienojas daļēji atbalstīt abus priekšlikumus un nolemj tos iekļaut komisijas priekšlikumā.

Komisija **daļēji atbalsta** priekšlikumu **Nr.12**.

Komisija **daļēji atbalsta** priekšlikumu **Nr.13**.

Nr.14 – Saeimas deputāta K.Ģirģena priekšlikums – likumprojekta 25. panta pirmajā teikumā aizstāt vārdu “nepiemērojot” ar vārdu “piemērojot”.

K.Ģirģens izskaidro savu priekšlikumu, uzsver nepieciešamību piemērot Publisko iepirkumu likumu.

Notiek diskusija. Viedokļus izsaka L.Medina, J.Garisons, M.Staķis, M.Baltmanis, L.Millere un I.Klementjevs.

J.Rancāns aicina neatbalstīt šo priekšlikumu.

*Notiek balsojums par priekšlikumu: par – 1; pret – 7; atturas – 1.*

Komisija **neatbalsta** priekšlikumu **Nr.14**.

M.Staķis ierosina veidot jaunu komisijas priekšlikumu 25. panta ceturtās daļas redakcijai.

Notiek diskusija par M.Staķa priekšlikumu. L.Millere lūdz precizēt piedāvāto normu, J.Garisons izskaidro jautājumu. Tiek apspriesta un saskaņota jaunā priekšlikuma redakcija.

Komisija nolemj izveidot un atbalstīt priekšlikumu 25. panta ceturtās daļas jaunajai redakcijai.

Nr.15 – Saeimas Juridiskā biroja priekšlikums – izteikt likumprojekta 27.panta pirmo daļu jaunā redakcijā.

L.Millere izskaidro sagatavoto priekšlikumu. Z.Kalniņa-Lukaševiča iebilst pret JB variantu; izskaidro, kādēļ šajā gadījumā minētās tiesības rīkoties piešķiramas tieši ĀM.

Komisija **neatbalsta** priekšlikumu **Nr.15**.

 **Nr.16** – Saeimas deputātu V.Dombrovska, I.Klementjeva, R.Ločmeles-Luņovas, A.Rubika, J.Krišāna un J.Tutina priekšlikums – izslēgt likumprojekta 31. pantu.

**I.Klementjevs** izskaidro priekšlikumu, norāda uz likumā paredzētās normas iespējamu nesakritību ar Darba likuma regulējumu.

Notiek diskusija. Viedokļus izsaka Labklājības ministrijas (turpmāk – LM) pārstāvji, L.Millere, R.Bergmanis, J.Rancāns, N.Žunna, I.Klementjevs.

*Notiek balsojums par priekšlikumu: par –2; pret – 6; atturas – 1.*

Komisija **neatbalsta** priekšlikumu **Nr.16**.

Nr.17 – Saeimas Juridiskā biroja priekšlikums – izteikt likumprojekta 32.panta ceturto un piekto daļu jaunā redakcijā.

L.Vilsone izskaidro priekšlikumu, kas satur uzturēšanās atļauju piešķiršanas regulējuma specifiskas detaļas laika periodam pēc ārkārtas situācijas.

PMLP un TM pārstāvji atbalsta JB priekšlikumu.

Komisija **atbalsta** priekšlikumu **Nr.17**.

Nr.18 – Saeimas Juridiskā biroja priekšlikums – izteikt likumprojekta 33.pantu jaunā redakcijā.

L.Vilsone paskaidro, ka šis priekšlikums satur precīzāku redakciju.

PMLP un TM pārstāvjiem nav iebildumu.

Komisija **atbalsta** priekšlikumu **Nr.18**.

Nr.19 – tieslietu ministra J.Bordāna priekšlikums – likumprojekta 34. pants papildināts ar otro daļu.

L.Medina paskaidro, ka pēc VM ieteikuma šis priekšlikums papildina esošo panta redakciju ar telefona numura “8303” izmantošanas nosacījumiem.

VM pārstāvjiem un L.Millerei nav iebildumu pret piedāvāto panta papildinājumu.

Komisija **atbalsta** priekšlikumu **Nr.19**.

Nr.20 – Saeimas deputāta K.Ģirģena priekšlikums – papildināt likumprojekta III nodaļu ar jaunu pantu piedāvātajā redakcijā.

Deputāts K.Ģirģens ir uzticējis šo priekšlikumu prezentēt Iekšlietu ministrijas (turpmāk – IeM) parlamentārajai sekretārei S.Bolei.

Notiek diskusija par priekšlikumu prezentēšanas procedūru, kā arī par ietvertās normas būtību un tās dažādiem aspektiem. Viedokļus izsaka J.Rancāns, R.Bergmanis, A.Latkovskis, L.Millere, S.Bole, L.Medina.

J.Rancāns uzskata, ka K.Ģirģena priekšlikumā ietvertās iniciatīvas attiecībā uz policijas darba organizāciju ir jāizskata kādā komisijas sēdē vēlāk, bet šajā likumā iesaka priekšlikumu neatbalstīt.

*Notiek balsojums par priekšlikumu: par – 2; pret – 4; atturas – 3.*

Komisija **neatbalsta** priekšlikumu **Nr.20**.

Nr.21 – tieslietu ministra J.Bordāna priekšlikums – papildināt likumprojekta III nodaļu ar jaunu pantu piedāvātajā redakcijā. Nav norādīts jaunā panta numurs.

L.Medina izskaidro priekšlikumu. Piedāvātā norma skar Uzņēmumu reģistra funkciju izpildi.

Komisija atbalsta priekšlikumu Nr.21, kā komisijas priekšlikumu, to precizējot ar panta nr. 36.

Nr.22 – Saeimas Juridiskā biroja priekšlikums – izvērtēt likumprojekta 36.pantā ietverto normu par Valsts probācijas dienesta funkciju īstenošanas iespējām.

L.Medina sniedz izvērstu 36.pantā ietvertās normas skaidrojumu, atbild uz L.Milleres jautājumiem.

*Komisija un pārējie sēdes dalībnieki pieņem informāciju zināšanai.*

Nr.23 – Saeimas Juridiskā biroja priekšlikums – izslēgt likumprojekta 42.panta ceturto daļu.

Nr.24 – Izglītības un zinātnes ministrijas parlamentārā sekretāra R.Znotiņa priekšlikums - izslēgt likumprojekta 42.panta ceturto daļu.

Abi priekšlikumi ir identiski. Notiek diskusija. Priekšlikumu autori atsaucas uz jau pastāvošo regulējumu MK noteikumos. Tiek atzīmēta arī šo priekšlikumu sasaiste ar 7. priekšlikumu.

Komisija **atbalsta** priekšlikumus **Nr.23** un **Nr.24**.

**Nr.25** – Saeimas deputātu J.Stepaņenko, E.Papules, D.Reiznieces-Ozolas un J.Dūklava priekšlikums – papildināt likumprojektu ar jaunu pantu par valsts un pašvaldību pienākumiem nodrošināt izglītojamo ēdināšanu attālinātā mācību procesa laikā.

**J.Stepaņenko** prezentē priekšlikumu. Notiek diskusija, kurā tiek apspriesta šādas normas nepieciešamība likumā, jo tas ir Ministru kabineta (turpmāk – MK) noteikumos regulējams process. Viedokļus izsaka J.Stepaņenko, J.Rancāns, L.Medina, A.Kerls, L.Vilsone, I.Klementjevs, Izglītības un zinātnes ministrijas (turpmāk – IZM) un LM pārstāvji.

*Notiek balsojums par priekšlikumu: par – 1; pret – 3; atturas – 4.*

Komisija **neatbalsta** priekšlikumu **Nr.25**.

**Nr.26** – Saeimas deputātu Ē.Pucena un I.Krapānes priekšlikums – papildināt likuma 44. pantu ar jaunu (10) daļu par samazināto nodokļu likmi sabiedriskajai ēdināšanai.

**Ē.Pucens** prezentē priekšlikumu. Notiek diskusija. Viedokļus izsaka Ē.Pucens, L.Medina. L.Millere, E.Siliņa.

Komisija **neatbalsta** priekšlikumu **Nr.26**.

Nr.27 – Aizsardzības ministrijas parlamentārā sekretāra M.Staķa priekšlikums - papildināt likumprojekta ar jaunu pantu piedāvātajā redakcijā.

M.Staķis paskaidro, ka piedāvātā norma ir saistīta ar Zemessardzes dienesta izpildi, atbalstot valsts un pašvaldību institūcijas Covid-19 krīzes laikā.

Diskusijā par priekšlikumu piedalās M.Staķis, I.Ziediņš, J.Garisons, R.Bergmanis, L.Millere, I.Klementjevs, L.Medina. Tiek izlemts šo pantu ievietot likumprojekta III daļas beigās (37.pants).

Komisija **atbalsta** priekšlikumu **Nr.27**.

**Nr.28** – Saeimas deputātes I.Krapānes priekšlikums – papildināt likumprojektu ar jaunu pantu par konkrētiem nosacījumiem personu dalībai sporta pasākumos ārā.

**I.Krapāne** prezentē priekšlikumu. Notiek diskusija.

*Notiek balsojums par priekšlikumu: par – 2; pret – 4; atturas – 2.*

Komisija **neatbalsta** priekšlikumu **Nr.28**.

**Nr.29, Nr. 30** un **Nr.31** – Saeimas deputātu J.Stepaņenko, E.Papules, D.Reiznieces-Ozolas un J.Dūklava priekšlikumi – papildināt likumprojektu ar jauniem pantiem, kuros paredzēti atvieglojumi personām, kuras nodarbinātas sezonas darbos lauksaimniecībā.

**J.Stepaņenko** prezentē priekšlikumus. Notiek diskusija. L.Medina norāda uz iespējamām problēmām citām personām, kas rastos, atbalstot šādu regulējumu.

Komisija **neatbalsta** priekšlikumus **Nr.29**, **Nr.30** un **Nr.31**.

**J.Rancāns** informē, ka turpmākie priekšlikumi – **Nr.32 – Nr.40** saistīti ar Pārejas noteikumiem, un tie visi formulē šī likuma spēkā esamības nosacījumus. Iesaka debatēt par visiem šiem priekšlikumiem, lai diskusijas rezultātā formulētu labāko redakciju, kuru komisija varētu atbalstīt.

Deputātiem nav iebildumu.

Nr.32 – tieslietu ministra J.Bordāna priekšlikums – akcentētas epidemioloģiskās drošības prasības.

Nr.33 – tieslietu ministra J.Bordāna priekšlikums – papildināt Pārejas noteikumus ar 10.punktu par likuma spēkā esamības nosacījumiem.

**Nr.34** – Saeimas deputātu D.Reiznieces-Ozolas, M.Kučinska, J.Dūklava, G.Daudzes, U.Auguļa, J.Vucāna, A.Krauzes un J.Stepaņenko priekšlikums – noteikt likuma darbības termiņu līdz 2020. gada 31. decembrim.

Nr.35 – Saeimas deputātu J.Stepaņenko un D.Reiznieces-Ozolas priekšlikums – uzklausot MK rekomendācijas, ar Saeimas lēmumu noteikt epidemioloģiskās drošības draudu klātbūtni.

Nr.36 – Saeimas deputātu J.Stepaņenko un D.Reiznieces-Ozolas priekšlikums – pienākums MK regulāri atskaitīties Saeimai par epidemioloģiskās drošības stāvokli valstī un prognozēm.

Nr.37 – Saeimas deputāta R.Bergmaņa priekšlikums par likuma spēkā esamību saistībā MK slēdzienu par epidemioloģiskās drošības draudiem. Uzsvērta Saeimas lēmuma nepieciešamība.

Nr.38 – Saeimas Juridiskā biroja priekšlikums – izslēgt likuma spēkā esības nosacījumu.

**Nr.39** – Saeimas deputātu D.Reiznieces-Ozolas, M.Kučinska, J.Dūklava, G.Daudzes, U.Auguļa, J.Vucāna, A.Krauzes un J.Stepaņenko priekšlikums – noteikt likuma spēkā esamības termiņu līdz 2020. gada 31. decembrim. Formulēti nosacījumi Saeimas un MK rīcībai, mazinoties epidemioloģiskās drošības draudiem.

 **Nr.40** – Saeimas deputātu V.A.Tēraudas, M.Golubevas, I.Voikas, M.Šteina un I.Dūrīša priekšlikums – noteikt likuma spēkā esamību atbilstoši epidemioloģiskās drošības draudu līmenim, kā arī dot tiesības Saeimai saskaņā ar MK ziņojumu (reizi 9 mēnešos) atzīt likumu par spēkā neesošu.

Notiek plaša diskusija par piedāvātajiem variantiem. Priekšlikumu iesniedzēji prezentē un pamato savas iniciatīvas. Diskusijas rezultātā komisija, Saeimas Juridiskā biroja pārstāvji un atbildīgās amatpersonas vienojas par vienotu komisijas priekšlikuma redakciju, kura tiek vienbalsīgi atbalstīta:

*“Papildināt pārejas noteikumus ar 10.punktu šādā redakcijā:*

*“10. Likums ir spēkā tik ilgi, kamēr pastāv epidemioloģiskās drošības draudi saistībā ar Covid-19 infekcijas izplatību. Ministru kabinets vismaz reizi 3 mēnešos sniedz Saeimai ziņojumu par epidemioloģiskās drošības draudiem saistībā ar Covid-19 infekcijas izplatību. Saeima atzīst likumu par spēku zaudējušu ar atsevišķu likumu.”;*

*izslēgt likuma spēkā esības nosacījumu.”*

Atbilstoši šai redakcijai tiek pieņemti komisijas lēmumi par atbalstu iesniegtajiem priekšlikumiem.

Komisija **atbalsta** priekšlikumu **Nr.32**.

Komisija **daļēji atbalsta** priekšlikumu **Nr.33**, ietverts komisijas priekšlikumā.

Komisija **neatbalsta** priekšlikumu **Nr.34**.

Komisija **neatbalsta** priekšlikumu **Nr.35**.

Komisija **daļēji atbalsta** priekšlikumu **Nr.36**, ietverts komisijas priekšlikumā.

Komisija **neatbalsta** priekšlikumu **Nr.37**.

Komisija **neatbalsta** priekšlikumu **Nr.38**.

Komisija **daļēji atbalsta** priekšlikumu **Nr.39**, ietverts komisijas priekšlikumā.

Komisija **daļēji atbalsta** priekšlikumu **Nr.40**, ietverts komisijas priekšlikumā.

J.Rancāns aicina balsojot atbalstīt likumprojektu otrajā, galīgajā lasījumā.

*Notiek balsojums: par – 7; pret – 1; atturas – 0.*

 **LĒMUMS:**

 **-** atbalstīt likumprojektu **“Covid-19 infekcijas izplatības pārvaldības likums”** **(715/Lp13)** un virzīt to izskatīšanai tuvākajā Saeimas ārkārtas sēdē otrajam lasījumam.

**2. Grozījumi likumā “ Par ārkārtējo situāciju un izņēmuma stāvokli” (721/Lp13) 2.lasījums, steidzams.**

J.Rancāns informē, ka par izskatāmo likumprojektu ir saņemti 4 priekšlikumi. Aicina sākt to izskatīšanu.

Nr.1 – Saeimas deputātes J.Stepaņenko priekšlikums – papildināt likuma 10. pantu ar trešo daļu šādā redakcijā: “(3) Saeimai ar atsevišķu lēmumu ir tiesības grozīt Ministru kabineta lēmumu par ārkārtējo situāciju”.

J.Stepaņenko prezentē savu priekšlikumu, uzsver iepriekšējo pieredzi Saeimas darbā, atbalstot MK rīkojumus par ārkārtas situāciju un šajā procesā konstatētās nepilnības, kā rezultātā Saeimai ir ierobežotas iespējas veikt grozījumus MK sagatavotajos dokumentos.

Notiek diskusija. Viedokļus izsaka J.Stepaņenko, L.Medina, K.Druvaskalns, R.Bergmanis, E.Siliņa un J.Rancāns. Tiek izteikta vēlme veikt grozījumus esošajā regulējumā, bet cita likumprojekta ietvaros, kad būs iespēja detalizēti izvērtēt jautājumu.

J.Rancāns apkopo viedokļus un informē, ka komisijā nākotnē ir plānots izskatīt šo jautājumu. Ir jau pieprasīti atbildīgo institūciju atzinumi. Respektē J.Stepaņenko iniciatīvu, bet neredz iespēju to atbalstīt šajā likumprojektā ar steidzamību.

*Notiek balsojums par priekšlikumu: par – 1; pret – 4; atturas – 3.*

Komisija **neatbalsta** priekšlikumu **Nr.1**.

Nr.2 – iekšlietu ministra S.Ģirģena priekšlikums – precizēts likumprojektā ietvertās V nodaļas nosaukums.

Nr.3 – Saeimas Juridiskā biroja priekšlikums – precizēts likumprojektā ietvertās V nodaļas nosaukums.

L.Millere komentē abus priekšlikumus.

Komisija **neatbalsta** priekšlikumu **Nr.2**.

Komisija **atbalsta** priekšlikumu **Nr.3**.

Nr.4 – iekšlietu ministra S.Ģirģena priekšlikums – likuma spēkā stāšanās nosacījums: nākamajā dienā pēc tā izsludināšanas.

Komisija **atbalsta** priekšlikumu **Nr.4**.

J.Rancāns aicina balsojot atbalstīt likumprojektu otrajā, galīgajā lasījumā.

*Notiek balsojums: par – 7; pret – 1; atturas – 0.*

 **LĒMUMS:**

 **-** atbalstīt likumprojektu **“Grozījumi likumā “Par ārkārtējo situāciju un izņēmuma stāvokli” (721/Lp13)** un virzīt to izskatīšanai tuvākajā Saeimas ārkārtas sēdē otrajam lasījumam.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 21.50.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētāja I.Silabriede